Publication: Magyar Közlöny
Issue: MK-2010-76 (Year: 2010, Number: 76)
Era: contemporary
Section: „A C. Függelék C/23. számú melléklete a 6/1990. (IV. 12.) KöHÉM rendelethez1
Paragraph Index: 699

6. alfüggelék AZ EK TÍPUSJÓVÁHAGYÁS MEGADÁSÁNAK FELTÉTELEI 1. Adott traktorra vonatkozó EK típusjóváhagyási kérelmet a kapcsolókészülék szilárdságát és méreteit illetően a traktor gyártója vagy meghatalmazott képviselője nyújtja be. 2. A jóváhagyandó traktortípussal minden tekintetben megegyező traktort, amelyre egy megfelelően jóváhagyott kapcsolókészülék fel van szerelve, át kell adni a típus-jóváhagyási vizsgálatok elvégzéséért felelős műszaki szolgálatnak. 3. A típus-jóváhagyási vizsgálatok elvégzéséért felelős műszaki szolgálat ellenőrzi, hogy a jóváhagyott típusú kapcsolókészülék felszerelhető-e azon traktorra, amelyre a típusjóváhagyást kérik. Különösen arról kell meggyőződnie, hogy a kapcsolókészülék felszerelése megegyezik-e azzal, amelyet az EK alkatrész-típusjóváhagyás megadásakor vizsgáltak. 4. Az EK típusjóváhagyás jogosultja kérheti annak kiterjesztését más típusú kapcsolókészülékekre is. 5. Az illetékes hatóságok az ilyen kiterjesztéseket a következő feltételekkel adják meg: 5.1. az új típusú kapcsolókészüléknek rendelkeznie kell EK alkatrésztípusjóváhagyással; 5.2. elszerelhető azon traktortípusra, amelyre az EK típusjóváhagyás kiterjesztését kérik; 5.3. a kapcsolókészülék traktorra való felszerelésének meg kell egyeznie azzal, amelyet az EK alkatrész-típusjóváhagyás megadásakor bemutattak. 6. Minden megadott vagy elutasított típusjóváhagyás és jóváhagyás-kiterjesztés esetében az EK alkatrész-típusbizonyítványhoz mellékelni kell egy olyan bizonyítványt, amelynek mintáját az 5. alfüggelék tartalmazza. 7. Ha valamely traktortípusra az EK típusjóváhagyás iránti kérelmet ugyanakkor nyújtják be, amikor ugyanazon traktorra vonatkozóan EK alkatrésztípusjóváhagyási kérelmet nyújtanak be egy kapcsolókészülék-típusra, úgy a 2. és

Source: https://magyarkozlony.hu/hivatalos-lapok/086e50679d25ed7318e6d770fc8afb48d42e9c99/dokumentumok/4313ebfc360a71aa54bd3c3a631ce2fd3b89f92f/letoltes